# Dead Slow Ahead

Dead Slow Ahead és una pel·lícula documental espanyola del 2015 escrita, fotografiada i dirigida per Mauro Herce, el seu primer llargmetratge on projecta la realitat vers la deriva postapocalíptica o vers el viatge còsmic. Fou rodada en tagal i subtitulada en anglès, francès, castellà, català.

## Sinopsi

El vaixell de càrrega Fair Lady que travessa el mar portant blat des d'Ucraïna fins a Jordània. Els seu mariners, d'origen filipí, es troben sobrepassats per un món industrialitzat del que semblen simples engranatges. El documental analitza el comportament dels mariners, l'ofici del qual és en plena transformació, que semblen devorats pel moviment continu de la maquinària, enregistrant l'evolució patològica d'un capitalisme terminal que converteix l'home en un subjecte al servei d'una Gran Màquina.

## Producció

Fou projectada per primer cop al Festival Internacional de Cinema de Locarno el 15 d'agost de 2015, on va guanyar el premi especial del jurat. A Espanya fou projectada per primer cop el 7 de novembre de 2015 en el marc del Festival de Cinema Europeu de Sevilla, on va guanyar una menció del públic. Fou estrenada a les sales comercials espanyoles el 28 d'octubre de 2016.

## Crítiques

| « | "El director filma les entranyes d'un barquer filipí com si es tractés d'una nau espacial, recontextualitzant les imatges (...) És una pel·lícula sobre la mirada (...) Un document captivador (...) Puntuació: ★★★★ (sobre 5)" | » |
| — Gerard A. Cassadó: Fotogramas |||
| « | "El que hauria de ser un documental sobre un vaixell de càrrega es converteix, gràcies a un enorme treball amb el so i unes formes visuals dantesques sorgides del no-res, en un veritable relat de fantasmes. (...) Puntuació: ★★★★ (sobre 5)" | » |
| — Quim Casas: El Periódico |||
| « | "Elogi de la lentitud (...) el documental d'Herce aconsegueix captivar" | » |
| — Noémie Luciani: Le Monde |||

## Premis

El documental va obtenir un premi especial als IV Premis Días de Cine i el premi al millor documental als IV Premis Feroz, A més dels premis ja assenyalats, va guanyar el premi a la millor pel·lícula al Doclisboa, una menció especial al Festival Internacional de Cinema de Jeonju, el premi al millor documental al Festival Internacional de Cinema Documental de Jihlava i el premi Richard Leacock al Festival de Cinema de Las Palmas.

## Referències

* ↑ En el vientre del leviatán, EL País, 27 d'octubre de 2016
* ↑ Dead Slow Ahead, catalanfilms.cat
* ↑ "Dead Slow Ahead", premi especial del jurat al Film Festival Locarno, ccma.cat, 14 de setembre de 2015
* ↑ 'La Academia de las Musas', 'Dead Slow Ahead' i 'Transeúntes' premiades al Sevilla Festival de Cine Europeo, catalanfilms.cat
* ↑ Dead Slow Ahead a Fotogramas
* ↑ Dead slow ahead': un carguero espectral, El Periódico, 27 d'octubre de 2016
* ↑ « Dead Slow Ahead » : éloge de la lenteur et du roulis, Le Monde, 4 d'octubre de 2016
* ↑ Tarde para la ira' mejor película española de 2016 en los premios 'Días de cine', ecartelera, 17 de gener de 2017
* ↑ «La lista completa de ganadores de los premios Feroz 2017» (en castellà), 23-01-2017. [Consulta: 14 gener 2019].
* ↑ Dead Slow Ahead y Under the Sun triunfan en Jihlava, cineuropa.org, 2 de novembre de 2015
* ↑ Dead Slow Ahead, de Mauro Hercé, premiado como mejor largometraje, La Provincia, 7 de març de 2016

## Enllaços externs

* Dead Slow Ahead a ccma.cat
* Dead Slow Ahead a Vimeo (sota demanda)
* Tràiler del documental a YouTube